**2021. gada Dienvidkurzemes novada domes vēlēšanas** notika 5. jūnijā 2021. gada Latvijas pašvaldību vēlēšanās. Vēlēšanās Dienvidkurzemes novada domē tika ievēlēti 19 deputāti. Vēlēšanās piedalījās 8 kandidātu saraksti, kas kopā sastāvēja no 121 kandidāta.

Vēlēšanu norise
---------------

Dienvidkurzemes novadā atradās 27 vēlēšanu iecirkņi. Aizputes pagastā varēja nobalsot Aizputes pagasta saieta namā, Aizputes pilsētā varēja nobalsot Aizputes kultūras namā un Aizputes vidusskolā, Bārtas pagastā varēja nobalsot Bārtas Kultūras namā, Bunkas pagastā varēja nobalsot Bunkas kultūras namā, Cīravas pagastā varēja nobalsot Cīravas pagasta pārvaldē, Dunalkas pagastā varēja nobalsot Dunalkas kultūras namā, Dunikas pagastā varēja nobalsot Dunikas pagasta pārvaldē, Durbes pilsētā varēja nobalsot Durbes kultūras namā, Embūtes pagastā varēja nobalsot Embūtes pagasta pārvaldē, Gaviezes pagastā varēja nobalsot Gaviezes kultūras namā, Gramzdas pagastā varēja nobalsot Gramzdas tautas namā, Grobiņas pilsētā varēja nobalsot Grobiņas pilsētas sporta centrā, Kalētu pagastā varēja nobalsot Kalētu pagasta pārvaldē, Kalvenes pagastā varēja nobalsot Kalvenes pagasta pārvaldē, Kazdangas pagastā varēja nobalsot Kazdangas pagasta kultūras un izglītības centrā, Medzes pagastā varēja nobalsot Kapsēdes kultūras namā, Nīcas pagastā varēja nobalsot Nīcas novada domē, Otaņķu pagastā varēja nobalsot Otaņķu pagasta pārvaldē, Pāvilostas pilsētā varēja nobalsot Pāvilostas novada pašvaldībā, Priekules pilsētā varēja nobalsot Priekules kultūras namā, Rucavas pagastā varēja nobalsot Rucavas pagastmājā, Tadaiķu pagastā varēja nobalsot Lieģu kultūras namā, Vaiņodes pagastā varēja nobalsot Vaiņodes kultūras namā, Vecpils pagastā varēja nobalsot Vecpils pagastnamā, Vērgales pagastā varēja nobalsot Vērgales kultūras namā un Virgas pagastā varēja nobalsot Virgas pagasta pārvaldē, bet Durbes pagastā, Grobiņas pagastā, Lažas pagastā, Sakas pagastā un Priekules pagastā neatradās neviens iecirknis.

Oficiālajā vēlēšanu dienā, sestdienā, 5. jūnijā, iecirkņi bija atvērti no pulksten 7ː00 līdz 20ː00 (LAT), bet ikkatrā iecirknī vēlētājs varēja arī nobalsot iepriekš — gan pirmdienā, 31. maijā, no pulksten 16ː00 līdz 20ː00 (LAT), gan ceturtdienā, 3. jūnijā, no pulksten 9ː00 līdz 16.00 (LAT), gan arī piektdienā, 4. jūnijā, no pulksten 13ː00 līdz 20ː00 (LAT).

Šajā novadā balsstiesīgais vēlētājs varēja nobalsot jebkurā iecirknī, jo vēlētāju noteikšanai tika izmantoti iepriekš sastādīti vēlētāju saraksti. COVID-19 pandēmijas dēļ iecirkņos bija jāievēro dažādi epidemioloģiskās drošības pasākumi, kā piemēram, ierodoties iecirknī, bija jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tika ieteikts uz vēlēšanām nākt ar savu pildspalvu.

### Balsošanas sistēma

Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad dome tiek ievēlēta uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.

Novada domē tika ievēlēti 19 deputāti, ja iedzīvotāju skaits administratīvajā teritorijā ir no 30 001 līdz 60 000 cilvēkiem.

Tiesības piedalīties Dienvidkurzemes novada domes vēlēšanās bija Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem bija reģistrēta dzīvesvieta Dienvidkurzemes novada administratīvajā teritorijā 90 dienas pirms vēlēšanu dienas, vai kuriem Dienvidkurzemes administratīvajā teritorijā piederēja nekustamais īpašums. Lai apliecinātu vēlētāja identitāti bija jānorāda derīga ES pilsoņa pase vai personas apliecība (eID karte).

Kandidātu saraksti
------------------

2021. gada 9. aprīlī Grobiņā tika izlozēti sarakstu kārtas numuri.

| Nr. | Saraksts | Kandidāti | Līderis | Balsis | % | Ievēlēti |
| --- | --- | --- | --- | --- | --- | --- |
| 1 | Apvienība Iedzīvotāji | 11 | Guntis Rolis | 205 | 2,12% | 0 |
| 2 | KPV LV | 8 | Aldis Rudzītis | 63 | 0,65% | 0 |
| 3 | Nacionālā apvienība "Visu Latvijai!"—"Tēvzemei un Brīvībai/LNNK" | 22 | Linards Tiļugs | 2489 | 25,73% | 5 |
| 4 | Zaļo un Zemnieku savienība | 22 | Aivars Priedols | 4241 | 43,84% | 9 |
| 5 | Kustība Par! | 6 | Nora Patmalniece | 204 | 2,11% | 0 |
| 6 | Jaunā Vienotība | 22 | Andris Jefimovs | 736 | 7,61% | 2 |
| 7 | Latvijas Reģionu apvienība | 22 | Raivis Kalējs | 1466 | 15,16% | 3 |
| 8 | Jaunā konservatīvā partija | 8 | Henrijs Ķeružis | 182 | 1,88% | 0 |

Ievēlētie deputāti
------------------

Vēlēšanu rezultāti tika uzzināti pēc visu vēlētāju balsu saskaitīšanas, un ievēlēto deputātu saraksts bija pieejams pēc vēlēšanu rezultātu apstiprināšanas.

| **Nr.** | **Deputāts** | **Saraksts** |
| --- | --- | --- |
| 1 | Aivars Priedols | Zaļo un Zemnieku savienība |
| 2 | Raimonds Reinis |
| 3 | Laila Urbāne |
| 4 | Gatis Kalniņš |
| 5 | Edgars Putra |
| 6 | Inga Ratniece |
| 7 | Aivars Galeckis |
| 8 | Patricija Andersone |
| 9 | Jānis Vitrups |
| 10 | Linards Tiļugs | Nacionālā apvienība "Visu Latvijai!"—"Tēvzemei un Brīvībai/LNNK" |
| 11 | Andris Jankovskis |
| 12 | Dzintars Kudums |
| 13 | Gundars Sisenis |
| 14 | Juris Grasmanis |
| 15 | Raivis Kalējs | Latvijas Reģionu apvienība |
| 16 | Sandris Bēča |
| 17 | Andrejs Radzevičs |
| 18 | Jānis Veits | Jaunā Vienotība |
| 19 | Mārtiņš Grundmanis |

Atsauces
--------

1. ↑  «Vēlēšanu iecirkņi». *cvk.lv*. CVK. Arhivēts no oriģināla, laiks: 2021. gada 13. aprīlī. Skatīts: 2021. gada 30. maijā.
2. ↑  «PAZIŅOJUMS par vēlēšanu iecirkņu atrašanās vietām un darba laikiem». Aizputes novads. 2021. gada 25. maijā. Skatīts: 2021. gada 4. jūnijā.
3. ↑  «2021. gada 5. jūnija vēlēšanas». *cvk.lv*. CVK. Skatīts: 2021. gada 24. aprīlī.
4. ↑  Madara Līcīte. «Centrālā vēlēšanu komisija izsludina pašvaldību vēlēšanas 5. jūnijā». *lsm.lv* (LSM), 2021. gada 21. janvārī. Skatīts: 2021. gada 24. aprīlī.
5. ↑  «Ieteikumi Covid-19 infekcijas profilaksei vēlēšanās». *cvk.lv*. CVK. 2021. gada 18. martā. Skatīts: 2021. gada 31. maijā.
6. ↑  «Pašvaldību domēs ievēlajamo deputātu skaits». *cvk.lv*. CVK. Arhivēts no oriģināla, laiks: 2021. gada 5. jūnijā. Skatīts: 2021. gada 13. aprīlī.
7. ↑  Linda Kilevica. «Dienvidkurzemē ar pirmo numuru startēs apvienība "Iedzīvotāji"». *liepajniekiem.lv*, 2021. gada 9. aprīlī. Skatīts: 2021. gada 4. jūnijā.
8. ↑  Zaļo un Zemnieku savienība, aplūkots 2022. gada 25. septembrī
9. ↑  Nacionālā apvienība "Visu Latvijai!"—"Tēvzemei un Brīvībai/LNNK", aplūkots 2022. gada 25. septembrī
10. ↑  Latvijas Reģionu apvienība, aplūkots 2022. gada 25. septembrī
11. ↑  Jaunā Vienotība, aplūkots 2022. gada 25. septembrī

Ārējās saites
-------------

* Kandidātu saraksti
* Vēlētāju aktivitāte
* Vēlēšanu rezultāti
* Ievēlēto deputātu saraksts

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * s
* d
* l
2021. gada Latvijas pašvaldību vēlēšanas |
| --- |
|  |
| Valstspilsētu pašvaldības | 
* Daugavpils
* Jelgava
* Jūrmala
* Liepāja
* Rēzekne
* *Rīga* (29.08.2020.)
* Ventspils

 |
|  |
| Novadu pašvaldības | 
* Ādaži
* Aizkraukle
* Alūksne
* Augšdaugava
* Balvi
* Bauska
* Cēsis
* Dienvidkurzeme
* Dobele
* Gulbene
* Jēkabpils
* Jelgava
* Krāslava
* Kuldīga
* Ķekava
* Limbaži
* Līvāni
* Ludza
* Madona
* Mārupe
* Ogre
* Olaine
* Preiļi
* *Rēzekne* (11.09.2021.)
* Ropaži
* Salaspils
* Saldus
* Saulkrasti
* Sigulda
* Smiltene
* Talsi
* Tukums
* Valka
* Valmiera
* Ventspils
* *Varakļāni* (11.09.2021.)

 |

 |